Diari Oficial de la Generalitat Valenciana


Sumari del DOGV 4394, del 09-12-2002 (2002/13940)

RESOLUCIÓ de 3 de desembre de 2002, de la Direcció General de Funció Pública, per la qual es determina el calendari de celebració, el règim, l'horari i el lloc de realització del curs selectiu dirigit als aspirants que han superat la fase de concurs oposició d'accés al grup A, sector d'administració general, convocatòries 6/1999 (torn de promoció interna), 7/1999 (torn de discapacitats) i 8/1999 (torn d'accés lliure).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4394

Data del DOGV
:   09-12-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/13092


Data del document
:   03-12-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu
    * administració local

RESOLUCIÓ de 3 de desembre de 2002, de la Direcció General de Funció Pública, per la qual es determina el calendari de celebració, el règim, l'horari i el lloc de realització del curs selectiu dirigit als aspirants que han superat la fase de concurs oposició d'accés al grup A, sector d'administració general, convocatòries 6/1999 (torn de promoció interna), 7/1999 (torn de discapacitats) i 8/1999 (torn d'accés lliure). [2002/13823]
  
De conformitat amb el que disposa la base 13 de les ordes d'11 de desembre del 2000 (DOGV núm. 3896, de 13 de desembre de 2002), de la Conselleria de Justícia i Administracions Públiques, per les quals es convocaren les proves selectives d'accés al grup A, sector administració general, convocatòries 6/1999 (torn de promoció interna), 7/1999 (torn de discapacitats), i 8/1999 (torn d'accés lliure), corresponents a l'oferta pública d'ocupació de la Generalitat Valenciana de 1999.
  
En l'exercici de les competències que en matèria de formació atribuïx l'article 14 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques a la Direcció General de Funció Pública resolc:
  
Primer. Convocatòria
  
Convocar els aspirants que han superat la fase de concurs oposició d'accés al grup A, sector d'administració general (convocatòries 6/1999, 7/1999 i 8/1999) al curs selectiu previst en la base 13 de les ordes d'11 de desembre, per a realitzar-lo en els termes establits en la present resolució.
  
Segon. Calendari i horari
  
Determinar el calendari de celebració del citat curs selectiu en els termes següents:
  
El curs selectiu constarà d'una edició única a València, amb una duració de 20 hores lectives.
  
Les dates, l'horari i el lloc d'impartició són els següents:
  
Data: del 16 al 19 de desembre de 2002.
  
Horari: de 9 a 14 hores.
  
Lloc d'impartició: ADEIT. Fundació Universitat-Empresa.
  
Plaça Mare de Déu de la Pau, núm. 3
  
46449 València.
  
La relació d'aspirants convocats per a la realització del curs és la que figura en l'annex I de les resolucions de 22 d'octubre de 2002, del conseller de Justícia i Administracions Públiques, per les quals són publicades la relació d'aspirants que han superat la fase de concurs oposició d'accés al grup A, convocatòria 6/1999, convocatòria 7/1999, i convocatòria 8/1999 (DOGV núm. 4.369, de 31 d'octubre de 2002).
  
Tercer. Règim dels cursos
  
Per a la superació del curs selectiu serà requisit indispensable la superació d'una prova avaluatòria la qual podrà contindre diversos exercicis, qualificats de zero a deu punts, i caldrà obtindre un mínim de cinc punts per a superar-lo, de conformitat amb el que disposa la base 13.1 de l'Orde de 13 de desembre de 2000.
  
La nota obtinguda en la prova avaluatòria d'aquells aspirants que la superen, serà sumada a la puntuació obtinguda en el concurs-oposició als efectes de l'article 12 del Reglament de Selecció, Provisió de Llocs de Treball i Carrera Administrativa.
  
Quart. Recursos
  
La present resolució podrà ser impugnada per les persones interessades mitjançant la interposició de recurs contenciós administratiu en el termini de dos mesos, comptats des del sendemà a la publicació, davant de la Sala de la Contenciosa Administrativa del Tribunal Superior de Justícia de la Comunitat Valenciana, conforme amb el que disposen els articles 10.1 i 14.2 de la Llei Reguladora de la Jurisdicció Contenciosa Administrativa.
  
No obstant això, de conformitat amb els articles 109, 110, 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se, potestativament, recurs de reposició davant del mateix òrgan que l'ha dictat, en el termini d'un mes comptat des del sendemà de la publicació d'esta resolució.
  
Tot això sense perjuí que puga exercitar-se qualsevol altre recurs o acció que s'estime procedent.